**ПРОЕКТ НА ПРАВИЛНИК**

**ЗА ИЗМЕНЕНИЕ И ДОПЪЛНЕНИЕ НА ПРАВИЛНИК**

**ЗА УСТРОЙСТВОТО И ДЕЙНОСТТА НА ОП „ЗООВЕТЕРИНАРЕН КОМПЛЕКС”,**

**ПРИЕТ С РЕШЕНИЕ НА ОБЩИНСКИ СЪВЕТ №203 от 28.05.2009Г.,**

**ИЗМ. И ДОП. С РОС №408/05.11.2009Г., РОС №19/20.01.2011Г., РОС №404/08.09.2011Г., РОС №117/29.03.2012Г., РОС №49/14.02.2013Г., РОС №449/18.12.2013Г.**

**Вносител:** *Минко Кафтански – заместник – кмет ОИЗЕУО*

***Съгласно чл.26, ал.2 от Закона за нормативните актове, в законоустановения срок от 14 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Правилника на e-mail адрес:*** ***pno@abv.bg***

**МОТИВИ**:

**Причини, които налагат приемането на Правилник за изменение и допълнение на Правилник за устройството и дейността на ОП „Зооветеринарен комплекс“:** необходимостта от промяна на Приложение № 2 към Правилника, съгласно §4, ал.2 от Допълнителните разпоредби на Наредба за създаване, управление и контрол върху дейността на общинските предприятия, както и чл.25, ал.2 от Правилник за устройството и дейността на ОП „Зооветеринарен комплекс“.

**Цел на предлаганите промени в Правилника за изменение и допълнение на Правилника за устройството и дейността на ОП „Зооветеринарен комплекс“** - актуализация на Приложение №2, във връзка с придобит 1 бр. автомобил към 31.12.2014 г.

За прилагане на горепосочените изменения **не е необходимо разходване на бюджетни средства.**

**Очакваните резултати** се изразяват в повишаване качеството на работа, извършвана от ОП „Зооветеринарен комплекс“.

**Предложеното изменение на Правилник за изменение и допълнение на Правилник за устройството и дейността на ОП „Зооветеринарен комплекс“ е в съответствие с нормативните актове от по-висока степен, както и с тези на европейското законодателство.**

**Правни основания:** чл.21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закон за общинската собственост, във връзка с чл.79 от АПК, във връзка с чл.3, ал.6 и ал.7 от Раздел II, §4, ал.2 от Раздел VII от Наредба за създаване, управление и контрол върху дейността на общинските предприятия, приета с Решение № 242, взето с Протокол № 13 от 25.06.2009г. на Общински съвет Пловдив, изм. и доп. с РОС № 330/03.08.2010г. и РОС № 431/04.11.2010г., във връзка с чл.17 и чл.25, ал.2 от Правилник за устройството и дейността на ОП „Зооветеринарен комплекс“.

 **ПРОЕКТ НА РЕШЕНИЕ:**

**І.** Приема правилник за изменение и допълнение на Правилник за устройството и дейността на ОП „Зооветеринарен комплекс“, приет с Решение №203 от 28.05.2009г. на Общински съвет Пловдив, изменен и допълнен с Решениe №408/05.11.2009г., Решениe №19/20.01.2011г., Решениe №404/08.09.2011г., Решениe №117/29.03.2012г., Решениe №49/14.02.2013г. и Решение №449/18.12.2013г. на Общински съвет Пловдив, както следва:

§**1.** Отменя *Приложение №2* към действащия Правилник за устройството и дейността на ОП „Зооветеринарен комплекс ”.

 §**2.** Към чл.17 от Правилника за устройството и дейността на ОП „Зооветеринарен комплекс ”, приема актуализирано*Приложение №2* „Предоставено за управление общинско имущество” към 31.12.2014г.*,* което става неразделна част от настоящото решение и от Правилника.